

**TOKAJI GRÓF SZÉCHENYI ISTVÁN KÖZÉPISKOLAI KOLLÉGIUM**

2017-2018 tanév

**ÖKOISKOLA ÉVES BESZÁMOLÓ**

ÖKOISKOLAI létünk 2018-ban kezdődött. Sikeresen teljesítettük ökoiskolai vállalásunkat, miszerint újrahasznosított anyagokból készítettünk dísz és használati tárgyakat a tanulószobák dekorálására. továbbá tűztük ki, hogy elősegítsük kollégistáink környezeti nevelését és egészségnevelési programok szervezésével felkeltsük a diákok egészséges életmód iránti igényét. Korábbi éveinknek is voltak „zöld” elemei, amelyeket az éven is megtartottunk és számos példával egészítettük ki:

* az 5. irodában ökosarok létesítése
* a szilencium termekben ökofal működtetése
* A pet palackok, kupakok, papírok szelektív gyűjtése
* a már használt papírt újrahasználjuk, elektronikus levelezéssel csökkentjük papírhasználatunkat
* takarítás a hálószobákban és az intézmény épülete körül
* a szobai és zöl kukák folyamatos tisztántartása, mosása

Az éves munkatervünket számos programmal színesítettük, új tartalmakkal gazdagítottuk. Most rátérek a megvalósult tevékenységeinkre.

1. A tanév elején megalakult az **Öko- munkacsoport**. Az intézményi szintű ökológiai szemléletmód kialakítását segítette a kollégium vezetősége, a csoportvezető nevelőtanárok, akik egyben az Öko- munkacsoport tagjai is, a DÖK, a technikai személyzet.
2. Év elején a tanulók **átvették szobáikat**, a berendezési tárgyakat, amit a tanulók által aláírt elismervényeken rögzítettünk.
3. Meghirdettük a **„Tiszta szoba” versenyt** és elindítottuk az **Ökokommandó** működését. Az Ökokommandó csoport tagjai hetente rendszeresen végeztek ellenőrzést, észrevételeiket egy füzetben vezették, a tapasztalatokat félévente értékeltük.
4. A kollégium **gázfogyasztásának** figyelemmel kísérése folyamatosan történt októbertől áprilisig Jász István kolléga, az intézményvezetés és a technikai személyzet jóvoltából. Jász István kolléga kimutatást is készített az eredményekről informatikus diákok közreműködésével.
5. Megszerveztük a **tanulói önkiszolgálói munkákat** a takarítási rendszerünkben és az ügyeleti tevékenységben
6. Szeptemberben a **TeSzedd! Akció** keretein belül a SZSZC Tokaji Ferenc Gimnázium és Szakgimnázium tanulóival közösen rendbe tettük a kollégium környékét, tisztává varázsoltuk a belső udvart és tíz zsákj szemetet szedtünk össze Tokaj város forgalmasabb területeiről, a város közigazgatási határairól, a pincesor környékéről.
7. Az **Állatok Világnapja** alakalmából adománygyűjtő akciót szerveztünk a kollégiumban azzal a céllal, hogy adományunkkal segítsük a Mandulás-hegyi kutyaotthon állatai számára a további zavartalan megélhetést. A zsebpénzükből, szülői segítséggel gyűjtötték össze diákjaink a 10 zsák tápot, konzerveket és kutyaszalámikat.
8. A novemberi hónap rendezvényei már hagyományosan tartalmazzák a **töklámpás faragó versenyt, az udvartakarítást, az egészséghetet.**
9. A **téli madáretetésre** készülve egy lelkes kis csapat madáretetőket szerelt össze, amelyekhez az egyik portásunk biztosított alapanyagot. A madáretetők kihelyezéséről, folyamatos ellenőrzéséről, a táplálékot kereső madarak etetéséről egy másik szorgos csapat gondoskodott.
10. A téli hideg hónapokra felkészülve a portásaink takarással védik a fagyok ellen a kollégium épülete előtt álló **Széchenyi –szobrot**.
11. Karácsonyt váró **kézműves foglalkozásaink** célja egyrészt az ünnepi műsor dekorációjának elkészítése, másrészt ügyes kezű lányainknak lehetőségük volt újrahasznosított anyagokból dísztárgyakat készíteni. A főbejárattal szemben felállított fenyőfa is részben ezekben a díszekben pompázott. Az egyik foglalkozásra meghívtuk a tarcali általános iskola tanulóit is, akik sajnos nem éltek az együttműködés lehetőségével.
12. Évente a kollégiumi Diákönkormányzat szervezésében került megrendezésre a Mikulás est ahol a diákok nagyszerű műsort adtak. Köszönjük szépen a dekorációt, az asztali díszeket a **Kézműves szakkör**nek, az édességet az **Életmód szakkör**nek!
13. Karácsonykor régi hagyomány kollégiumunkban, a **kántálás**. A végzős diákjaink nem házról - házra, hanem emeletről - emeletre járva énekelnek karácsonyi dalokat, majd **közös karácsonyi vacsorára** invitáltuk diákjainkat.
14. Diákjaink meghívást kaptak az **Időskorúak Otthonába**. Kis műsorral kedveskedtek a lelkes közönségnek.
15. Kollégiumunk diákjai idén is szorgosan gyűjtötték a **Debreceni Egyetem Gyermekhematológiai-onkológiai osztályon fekvő** **gyerekeknek** az édességet. Január 12-én Helmeczi Ádám, Kántor Kitti és Simai Zsófia elvitték nekik, melynek nagyon örültek.
16. Idén rendhagyó módon ünnepeltük a **Magyar Kultúra Napját**. Vetélkedőt szerveztünk, melyen három fős csapatok vettek részt.
17. Az Ökoiskola megvalósulásának egyik feltétele a kooperatív tanulási technikák egyre nagyobb mértékben való alkalmazása. A kollégiumban egyre több programban jelennek meg ezek a módszerek, amelyek teljes egészében projekt munka beadásával valósulnak meg. Ilyen rendezvényünk például a kollégiumi Diákönkormányzat által meghirdetett **I. Kollégiumi Filmszemle** és méltó jutalma az **Arany Filmtekercs Díj**. Hat versenymű érkezett, a vetítéseket nagy érdeklődés övezte, nagyon nagy sikert arattak a filmek. A díjakat a **Farsangon** adtuk át.
18. Az idén második alkalommal kapcsolódtunk be a **Pénzügyi tudatosság és gazdálkodás het**e programsorozatba. A Bankoljunk okosan! – korszerű pénzkezelés témakörben tartottunk foglalkozásokat a kollégiumi csoportokban.
19. **A Nőnapon** a nőké a főszerep a kollégiumban. Régi hagyomány, hogy az ünnepi vacsora felszolgálása és a műsor mellett kedves kis ajándékkal lepik meg a lányokat a fiúk képviselői.
20. A **Víz Világnapja** alkalmából fotópályázatot hirdettünk meg és a beküldött anyagokból kiállítás nyílt a társalgóban.
21. A **Fenntarthatósági Témahét** keretében a Miskolci Ökológiai Intézet önkénteseinek partnerségével 5X5 fős csapatok élményt nyújtó, emlékezetes versengése zajlott. Az állomásokon a zöld háztartás, tudatos vásárlás, szelektív hulladékgyűjtés, ökológiai lábnyom, komposztálás témakörökhöz kapcsolódó, életszerű feladatok segítették kollégistáinkat közelebb hozni a környezettudatos gondolkodásmódhoz.
22. Szintén régi hagyomány a **közös főzés**, a tanév utolsó programja, amelyen még részt vesznek a végzős diákok.
23. Beláz Viktor, a [Magyar Ifjúsági Vöröskereszt Tokaji Alapszervezete](https://www.facebook.com/tokajifjvoroskereszt/?__tn__=kCH-R&eid=ARCcKvM0EUQNRWb3n3KUmO3EReesvtICvI3jtanNpU0wxst6MmpXPNeS7jDCjnGce-B7ACewB4AzE1F4&hc_ref=ARSdRX-2W8dVBYGcuOX_im9nDPeX4feBOmrVIUYx8OXdr__suQYoKcBmfk7H_lqF_As&ref=nf_target&__xts__%5B0%5D=68.ARBT3RYwzpzVcl0voepIsLzRs5H3iovG_6LNjHIr0aRu__94VKcpD1uo1Lx1OCW4aZPCYO7KetUMSafFTz-DCgBzj2cs9m2whM0qv5Kil4H9Y-Z-evEuL4furkn_i7iULo6_1g-I446qoB0n6QF8OXDoR9MVl42SZYpMkWQ5QPPG3pJn6JImtOgQ16GWfFzUbL-gKThEFOc9E3akty7Rkk2d-L4niNWygR8RgLleCJEbrNEJYxp-sb69D6DDjF2KE7OQZijRfmr-NA-ChL8sBbLeROYgvJupspJh-eq7ItGKWcSeCrmpQcqj3R2KuW3AIyT1U54DZyQ) elnöke a Nemzetközi Vöröskereszt napja – alkalmából kortárs előadásokat tartott a kollégiumi csoportokban.
24. Minden jelentős eseményt **megjelentettünk a médiában**: a helyi Tokaji Hírekben vagy a kollégium facebook oldalán.